laion/Wikipedia-Exotic huggingface dataset:
দেশপ্রেমিক (চলচ্চিত্র)

দেশপ্রেমিক ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির কাহিনী লিখেছেন এবং পরিচালনা করেছেন পরিচালক কাজী হায়াৎ। হাসনাবাদ কথাচিত্র ব্যানারে শেখ মুজিবুর রহমানের প্রযোজনায় চলচ্চিত্রটির প্রধান চরিত্রে অভিনয় করেন আলমগীর। এছাড়াও অন্যান্য চরিত্রে অভিনয় করেন মান্না, চম্পা, ডলি জহুর, আশীষ কুমার লোহ প্রমুখ। এ চলচ্চিত্রের মধ্য দিয়ে আলমগীর সপ্তম বারের মত শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। স্ত্রী কন্যা নিয়ে সুখের সংসার করছেন চিত্রপরিচালক আলমগীর। ধনীর দুলালী ডলি ভালবেসে বিয়ে করে আলমগীরকে যা তার বাবা শিল্পপতি আরিফুল হক পছন্দ করে না। আলমগীর "দেশপ্রেমিক" নামে একটি চলচ্চিত্র নির্মাণ করেন যাতে সমাজ ও রাজনীতির নষ্ট দিকগুলো চিত্রায়িত হয়। এতে করে সমালচনার শিকার হতে হয় তাকে। এমনকি তথ্য মন্ত্রী তাকে বাসায় ডেকে বিভিন্ন প্রলোভন দেখিয়ে বিরত করার চেষ্টা করে। আলমগীর তার প্রস্তাব ফিরিয়ে দিয়ে চলচ্চিত্রটি মুক্তির উদ্যোগ নেয়। কিন্তু তাকে এফডিসির ল্যাবে চলচ্চিত্রটি মুদ্রণ করতে দেওয়া হয় না এবং পদে পদে বাঁধা দেওয়া হয়। প্রযোজক পরিবেশকরাও তার চলচ্চিত্রে লগ্নি করতে অস্বীকৃতি জানায়। তখন সে এফডিসির সম্পাদক আশীষ কুমারের কাছ থেকে টাকা ধার করে ও তার স্ত্রীর গয়না বিক্রি করে বিদেশ থেকে চলচ্চিত্রটি মুদ্রণ করার ব্যবস্থা করে। সরকারের ঊর্ধ্বতন কর্মকর্তারা যখন দেখে তার আগ্রহে ভাটা পড়ছে না তখন এক রাতে তাকে পুলিশ স্বর্ণচোরাচালানের অভিযগে ধরে নিয়ে যায়। পুলিশের রিমান্ডে ও স্ত্রী-কন্যার কথা ভেবে সে এই অভিযোগ স্বীকার করেলে তার ২০ বছরের জেল হয়। ডলি তার মেয়েকে নিয়ে তার বাবার সহযোগিতায় বিদেশ চলে যায়। ২০ বছর পর সে জেল থেকে বের হয়ে তার শ্বশুর বাড়িতে তার স্ত্রী-কন্যার খোঁজ নিতে গেলে তার শ্বশুর তাকে তাড়িয়ে দেন। আলমগীরের মেয়ে চম্পা দেশে ফিরে তার বাবাকে খুঁজতে থাকে। তার সাহয্যে এগিয়ে আসে মান্না। অবশেষে সে তার বাবাকে খুঁজে পায়। বাবাকে পেয়ে সে তার নানার বাড়ি ছেড়ে বাবার সাথে থাকতে শুরু করে। বাবাকে স্বাভাবিক অবস্থায় আনতে সে মান্নার সহযোগিতায় তার বাবার নির্মিত চলচ্চিত্র মুক্তির উদ্যোগ নেয়। ইতিমধ্যে আলমগীর লিভার ক্যান্সারে আক্রান্ত হয়। চলচ্চিত্রটি মুক্তি পায় এবং এর পরপরই দরশকেরা তা সাদরে গ্রহণ করে। চীনের বেইজিংয়ে আন্তর্জাতিক চলচ্চিত্র উৎসবে চলচ্চিত্রটি পুরস্কার অর্জন করে। আলমগীরের পক্ষ থেকে পুরস্কার গ্রহণ করে তার মেয়ে। পুরস্কার হাতে পেয়ে মৃত্যুর কোলে ঢলে পরে আলমগীর। আলমগীর মান্না চম্পা ডলি জহুর আশীষ কুমার লোহ মিজু আহমেদ আরিফুল হক টেলি সামাদ দেশপ্রেমিক চলচ্চিত্রের সঙ্গীত পরিচালনা করেছেন আজাদ রহমান। এ চলচ্চিত্রের জন্য বেশ কিছু রবীন্দ্র সঙ্গীত ব্যবহার করা হয়। এছাড়াও ‘তুমি কি দেখেছো কভু’ গানটিকেও নতুন করে সুরারোপ করা হয় এই চলচ্চিত্রের জন্য। একাধিক রবীন্দ্র সঙ্গীতে কণ্ঠ দেন রবীন্দ্র সঙ্গীত শিল্পী রেজওয়ানা চৌধুরী বন্যা। জাতীয় চলচ্চিত্র পুরস্কার বিজয়ী: শ্রেষ্ঠ চলচ্চিত্র - শেখ মুজিবুর রহমান (প্রযোজক) বিজয়ী: শ্রেষ্ঠ অভিনেতা - আলমগীর বিজয়ী: শ্রেষ্ঠ পরিচালক - কাজী হায়াৎ বিজয়ী: শ্রেষ্ঠ চিত্রনাট্যকার - কাজী হায়াৎ বাংলাদেশের চলচ্চিত্র ফজলে এলাহী (৫ জুন ২০১৩)। "দুই যুগের দুই 'কালপুরুষ' এর গল্প"। কবি ও কাব্য।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "আমাদের গানের পাখি"। সমকাল। ২০১৪-০৫-২৮। ২০২০-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৯-১১-২৬।  চলচ্চিত্র প্রবেশদ্বার
দেবরাজ রায়

দেবরাজ রায় (ইংরেজি: Debraj Ray; জন্ম: ০৯ ডিসেম্বর ১৯৫৪) ভারতীয় বাংলা চলচ্চিত্রের একজন অভিনেতা। অভিনেত্রী অনুরাধা রায় তার স্ত্রী। তিনি কলকাতায় জন্মগ্রহণ করেন। তার বাবা-মা থিয়েটারের বিখ্যাত মুখ তরুণ রায় (ধনঞ্জয় বৈরাগী) ও দীপান্বিতা রায়। ভূত অদভূত (২০১৪) বিরোধী (২০১৩) একটি মুর্হূতের জন্যে (২০১৩) পাঙ্গা নিবি না শালা (২০১৩) কাল মধুমাস (২০১৩) হানিমুন (২০১৩) আমি মন্ত্রী হব (২০১১) দুজনে মিলবো এবার (২০১১) কাপুরুষ মহাপুরুষ (২০১১) আশায় ভালোবাসায় (২০১১) রান (২০১১) লভ সারকাস (২০১০) স্মৃতি কথা বলে (২০১০) যদি কাগজে লেখা নাম (২০০৯) মনের অজান্তে (২০০৯) যেখানে আশ্রয় (২০০৯) শিবাজী (২০০৮) লোখেনাথ (২০০৭) আশা (২০০৬) তিল থেকে তাল (২০০৫) ইনকিলাব (২০০২) আঘাত (২০০১) "Debraj Roy (actor)"। omnilexica.com। ২০১৬-০৩-২২ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  "Debraj Ray actor"। bookmyshow.com। সংগ্রহের তারিখ ২০১৬-০৩-১৮।  "Debraj Ray artist"। bengalimovies.org। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  "Biography of Debraj Ray"। gomolo.com। ২০১৮-০৫-০৬ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  "Actor Debraj Ray"। whatsonindia.com। ২০১৬-১০-০৯ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  "Puja Action: Fashion show to fun contests, technology tool to theatre"। telegraphindia.com। সংগ্রহের তারিখ ২০১৬-০৩-১৮।  "Debraj Ray pics"। gomolo.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  "বাজে গো বীণা"। সংগ্রহের তারিখ ২০২১-০৪-১৬।  "Movies of Anuradha Ray & Debraj Ray"। gomolo.com। সংগ্রহের তারিখ ২০১৬-০৩-১৮। [স্থায়ীভাবে অকার্যকর সংযোগ] "Debraj Ray"। moviebuff.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  "Debraj Ray"। nxfilm.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  "Filmography of Debraj Ray"। gomolo.com। ২০১২-০৩-১৫ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৮।  ইন্টারনেট মুভি ডেটাবেজে দেবরাজ রায় (ইংরেজি) দেবরাজ রায় গোমোলো
শহীদুল ইসলাম খোকন

শহীদুল ইসলাম খোকন (১৫ মে ১৯৫৭ - ৪ এপ্রিল ২০১৬) একজন বাংলাদেশী চলচ্চিত্র পরিচালক। পরিচালনার পাশাপাশি তিনি চলচ্চিত্র প্রযোজনা ও অভিনয় করেছেন। শহীদুল ইসলাম খোকন পূর্ব পাকিস্তানের (বর্তমান বাংলাদেশ) বরিশাল জেলার ইমামকাঠির অন্তর্গত বোয়ালিয়ায় জন্মগ্রহণ করেন। শহীদুল ইসলাম খোকনের চলচ্চিত্র যাত্রা শুরু হয় ১৯৭৪ সালে অভিনেতা ও প্রযোজক সোহেল রানার হাত ধরে। সোহেল রানা পরিচালিত মাসুদ রানা চলচ্চিত্রের সহকারী পরিচালক হিসেবে তিনি চলচ্চিত্রাঙ্গনে পদার্পণ করেন। তার পরিচালিত প্রথম চলচ্চিত্র রক্তের বন্দী তেমন সাফল্য পায় নি। তার পরিচালিত দ্বিতীয় চলচ্চিত্রটিও সাফল্যের মুখ দেখে নি। এরপর তিনি সোহেল রানার ছোট ভাই রুবেলকে নিয়ে নির্মাণ করেন অ্যাকশন নির্ভর লড়াকু যা ব্যবসাসফল হয়। ইলিয়াস কোবরা, ড্যানি সিডাক, সিরাজ পান্না, চিত্রনায়িকা মিশেলাদের নিয়ে মার্শাল আর্ট এবং অ্যাকশন ভিত্তিক চলচ্চিত্র নির্মাণ করে তিনি সফলতা লাভ করেন। তৎকালীন প্রধানমন্ত্রী শেখ হাসিনা তার পরিচালিত বজ্রমুষ্টি চলচ্চিত্রটির শুটিং স্পটে বসে শুটিং দেখেন। তিনি পালাবি কোথায় চলচ্চিত্রটি নির্মাণকালে অর্থসঙ্কটের কারণে নিজের উত্তরার বাড়ি বিক্রি করে দেন। শহীদুল ইসলাম খোকন জয় ইসলামকে বিয়ে করেন। তাদের ১ মেয়ে ও ২ ছেলে। বাচসাস পুরস্কার - বিশেষ সম্মাননা পুরস্কার ২০১৩ "নির্মাতা শহীদুল ইসলাম খোকন আর নেই"।  চিন্তামন তুষার; আব্দুল মান্নান (৫ জানুয়ারি ২০১৬)। "জীবন-মৃত্যুর সন্ধিক্ষণে শহীদুল ইসলাম খোকন"। বিডিনিউজ। ঢাকা, বাংলাদেশ। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৬।  "লাইফ সাপোর্টে শহীদুল ইসলাম খোকন"। দৈনিক প্রথম আলো। ঢাকা, বাংলাদেশ। ৪ জানুয়ারি ২০১৬। সংগ্রহের তারিখ ১৮ মার্চ ২০১৬।  "গুরুতর অসুস্থ শহীদুল ইসলাম খোকন প্রধানমন্ত্রীর সঙ্গে দেখা করতে চান"। দৈনিক মানবজমিন। ঢাকা, বাংলাদেশ। ২২ নভেম্বর ২০১৫। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৬।  "শহীদুল ইসলাম খোকন লাইফ সাপোর্টে"। দৈনিক মানবজমিন। ঢাকা, বাংলাদেশ। ১ জানুয়ারি ২০১৬। ১ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৬।  "Shahidul Islam Khokon: A Dhallywood powerhouse bows out"। The Daily Star। ৫ এপ্রিল ২০১৬।  "লাইফ সাপোর্টে শহীদুল ইসলাম খোকন"। বাংলানিউজ। ঢাকা, বাংলাদেশ। ৩১ ডিসেম্বর ২০১৫। সংগ্রহের তারিখ ১৮ মার্চ ২০১৬। [স্থায়ীভাবে অকার্যকর সংযোগ] ইন্টারনেট মুভি ডেটাবেজে শহীদুল ইসলাম খোকন (ইংরেজি) বাংলা মুভি ডেটাবেজে শহীদুল ইসলাম খোকন
জাতীয়তাবাদ, সাম্প্রদায়িকতা ও জনগণের মুক্তি ১৯০৫-১৯৪৭

জাতীয়তাবাদ, সাম্প্রদায়িকতা ও জনগণের মুক্তি (১৯০৫-৪৭) হচ্ছে সিরাজুল ইসলাম চৌধুরী রচিত ইতিহাসকেন্দ্রিক গুরুত্বপূর্ণ বই। গ্রন্থটি প্রচলিত অর্থে ঘটনার বর্ণনা নয়; বরং ঘটনার তাৎপর্য অনুসন্ধানে নিয়োজিত। ৮১৫ পৃষ্ঠার বইটি ২০১৫ সালে প্রথম প্রকাশিত হয়। বইটিতে লেখক ১৯০৫ সালের বঙ্গভঙ্গ থেকে ১৯৪৭-এর দেশভাগের মধ্যবর্তী বিয়াল্লিশ বছরের সময়প্রবাহে জাতীয়তাবাদী আন্দোলনে ব্যক্তির ভূমিকাকে আলোচনায় এনেছেন, রাজনৈতিক নেতা-কর্মীদের অপরিসীম আত্মত্যাগের ইতিহাসকে বিবেচনায় রেখেছেন, তবে এসব অভিমুখের রাজনৈতিক লক্ষ্য ও তাৎপর্যকে নতুনভাবে বর্তমান কালের নিরিখে যাচাই করেও দেখেছেন। লেখক ইতিহাসের আবরণে অতিকথন ও কিংবদন্তি নির্মাণের পথ প্রত্যাখ্যান করে উপনিবেশিত ভারতবর্ষের উত্তাল সময়ের রাজনৈতিক গতিবিধির প্রায় প্রতিটি ছোট-বড় পর্ব ও নেপথ্য প্রভাবককে বিশ্লেষণ সাপেক্ষে যথাসম্ভব নিরাসক্তভাবে তুলে এনেছেন। জাতীয়তাবাদ, সাম্প্রদায়িকতা ও জনগণের মুক্তি গ্রন্থটি ‘প্রথম আলো বর্ষসেরা বই ১৪২১’-এ মননশীল শাখায় পুরস্কার পেয়েছে। "জাতীয়তাবাদ সাম্প্রদায়িকতা ও জনগণের মুক্তি"। www.kalerkantho.com। সংগ্রহের তারিখ ২০ ফেব্রুয়ারি ২০১৫।  "জাতীয়তাবাদ, সাম্প্রদায়িকতা ও জনগণের মুক্তি (১৯০৫-৪৭)"। www.rokomari.com। সংগ্রহের তারিখ ১৯ মার্চ ২০১৬।  "ইতিহাসের নতুন পাঠ ও নির্দেশনা"। http://www.prothom-alo.com। সংগ্রহের তারিখ অক্টোবর ০২, ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "পুরস্কার পেলেন সিরাজুল ইসলাম চৌধুরী ও ইমতিয়ার শামীম"। http://www.prothom-alo.com। সংগ্রহের তারিখ জানুয়ারি ০৯, ২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
ইতিবাচক মানসিক ভঙ্গি

ইতিবাচক মানসিক ভঙ্গি একটি ধারণা যা সর্বপ্রথম প্রকাশ পায় Think and Grow Rich by Napoleon Hill এর বইয়ের মাধ্যমে, যার ইংরেজি প্রকাশকাল ১৯৩৭ সনে। যদিও বইটিতে সরাসরি শব্দাবলী প্রয়োগ করা হয়নি তবুও সাফল্য অর্জনের জন্য ইতিবাচক চিন্তা যে একটি অন্যতম গুরুত্বপূর্ণ সূত্র এবং ইহা গঠন করা অত্যাবশ্যক তা সম্বন্ধে ইঙ্গিত দেওয়া হয়েছে। পরবর্তী সময় নেপোলিয়ন হিল এবং ডব্লিও ক্লেমেন্ট স্টোন, আরও একটি বই রচনা করেন যাতে সরাসরি ইতিবাচক মানসিক ভঙ্গিকে সাফল্য অর্জনের জন্য মুখ্য উপাদান রূপে উল্লেখ করেন, ইহা চারিত্রিক গুণাবলীর একটি অতিরিক্ত অংশ যা একজনের চরিত্রকে দৃঢ় করে তোলে। ইতিবাচক মানসিক ভঙ্গি দ্বারা এমন কিছু শব্দ বোঝা হয় যেমন আস্থা, সততা, আশা, সাহস, প্রাথমিক আরম্ভ, প্রত্যাশা, সৌজন্যতা, ধৈর্য, কৌশল, দয়া এবং ভালো সাধারণ অণুভূতিগুলো। সাফল্য সাময়িকীতে জনাব জস ইলিছ বলেছেন, “সাধারণ লোকজনের অসাধারণ জীবন যাপন।” ইহাকে তিনি ব্যাখ্যা করেছেন এভাবে যে সাধারণ লোকজনেরও সমস্যা থাকে, বাধা, দুঃখ, হতাশা, সম্পদের অভাব থাকে কিন্তু তারপরও তারা ইতিবাচক চিন্তা এবং সেই অনুযায়ী ইতিবাচক কাজ করে জীবনে সামনে এগিয়ে যায়। ইহাই জীবন। জীবনে সমস্যা থাকবেই কিন্তু সমস্যার কারণে, নেতিবাচক চিন্তা করে, ভয়ে ভীত হয়ে বসে থাকা যাবে না এগিয়ে যেতে হবে ইতিবাচক মানসিক ভঙ্গি সাথে নিয়ে। পরবর্তী সময় ইতিবাচক চিন্তা নিয়ে জনাব নরম্যান ভিন্সেন্ট পেইলী একটি বই রচনা করেন - ইতিবাচক চিন্তার ক্ষমতা। বইয়ে তিনি উল্লেখ করেন, “সুখ অর্জনের পথ হচ্ছেঃ আপনার হৃদয়কে ঘৃণা থেকে দূরে রাখুন, আপনার মনকে উদ্বিগ্নতা থেকে দূরে রাখুন। সহজভাবে বাঁচুন, অল্প প্রত্যাশা করুন, বেশি প্রদান করুন। সূর্যরশ্মির আলোকিত কিরণ দেখুন, নিজেকে ভুলে যান, অন্যান্যদের কথা চিন্তা করুন। একটি সপ্তাহের জন্য ইহা চেষ্টা করে দেখুন এবং আপনি বিস্মিত হবেন।” ইতিবাচক মানসিক ভঙ্গি হচ্ছে একটি দর্শন যা প্রতিটি অবস্থা, পরিস্থিতি বা ঘটনা থেকে আশাবাদী দিক চিন্তা করতে পরামর্শ দেয় এবং এই দিক নিয়ে সাফল্য অর্জনের পথে পরিচালিত হতে তাড়া দেয়। প্রতিটি বাধা, বিপত্তি বা ব্যর্থতা থেকে শিক্ষা নিয়ে এগিয়ে যাওয়ার জন্য, নিজের আকাঙ্ক্ষিত ফলাফল পাওয়ার জন্য অবিরত অধ্যবসায় চালিয়ে নেওয়ার প্রতি ইতিবাচক মানসিক ভঙ্গি অণুপ্রেরণা দিয়ে যায়। ইতিবাচক মানসিক ভঙ্গি গঠনের জন্য আশাবাদ এবং প্রত্যাশা অত্যন্ত জরুরী। http://www.success.com/blog/the-extraordinary-lives-of-ordinary-people https://www.goodreads.com/work/quotes/1121350-the-power-of-positive-thinking
সর্বোচ্চ আয়কারী ভারতীয় বাংলা চলচ্চিত্রের তালিকা

টলিউড বা কলকাতার টালিগঞ্জ থেকে বাংলা চলচ্চিত্র নির্মিত হয়। এই চলচ্চিত্র ইন্ডাস্ট্রিকে হলিউড নামেটির সাথে মিল রেখে ১৯৩২ সাল থেকে টলিউড বলা হয়। টলিউডে নির্মিত চলচ্চিত্র ভারতের অন্যান্য চলচ্চিত্র ইন্ডাস্ট্রির চলচ্চিত্রের বাজেট ও আয়ের থেকে কম। তবে টলিউডে নির্মিত অন্য ধারার চলচ্চিত্র বা আর্ট ফিল্ম খুবই উন্নত। এই কারণে টলিউডকে ভারতের শিল্প চলচ্চিত্রের রাজধানী বলা হয়। চলচ্চিত্র প্রবেশদ্বার বঙ্গ প্রবেশদ্বার বাংলা ভাষার বাংলা চলচ্চিত্র শিল্প পশ্চিমবঙ্গের রাজধানী শহর কলকাতার, টালিগঞ্জে অবস্থিত। "'Amazon Obhijan' becomes highest grossing Bengali film ever"। The Statesman। ১৬ জানুয়ারি ২০১৭। ১৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৮।  "সংরক্ষণাগারভুক্ত অনুলিপি"। ২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮।  "বক্স অফিসের নতুন চুড়ায় চাঁদের পাহাড়"। আনন্দবাজার প্রত্রিকা। ২১ আগস্ট ২০১৭। সংগ্রহের তারিখ ১৫ ফেব্রুয়ারি ২০১৪।  Press Trust of India (১৭ ডিসেম্বর ২০১৪)। "Tollywood delivers only five-six hits a year"। The Indian Express। সংগ্রহের তারিখ ২ সেপ্টেম্বর ২০১৫।  "5 films that rocked the box office this year"। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Paglu Box Office Collection in India"। ১৯ জুন ২০১৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮।  "Saathi Box Office Collection in India"। ১৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮।  Independent, The। "Shakib's 'Nabab' on the top in Box office with record"। সংগ্রহের তারিখ ৬ আগস্ট ২০১৭।  "Out of the box: Of bad reviews and good collections in Tollywood"।  "Best film of 2012 in Tollywood"। Spicyonion.com। ২১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৮।  "Details"। Ei Samay Sangbadpatra। ১৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৭ মে ২০১৮।  "posto's success is special for us said jisshu sengupta and mimi chakraborty ('পোস্ত'র সাফল্যটা স্পেশ্যাল, বললেন মিমি-যিশু), ১৪ দিনের হিসাবে ৩.৫ কোটির মত ব্যবসা করেছে ছবিটি"।  "Posto creates history, makes 1 crore in 4 days"।  "Chader Pahar Highest Earing Bengali movie"। সংগ্রহের তারিখ ১৪ আগস্ট ২০১৬। [স্থায়ীভাবে অকার্যকর সংযোগ] বাংলা চলচ্চিত্র প্রবেশদ্বার
হাইমেনোপটেরা

হাইমেনোপটেরা ইনসেক্টা শ্রেণির ৩য় বৃহত্তম পর্ব। হাইমোনোপটেরা পর্বের মোট ১৫০০০০ প্রজাতি সনাক্ত করা হয়েছে এবং এখনো সবগুলা সম্পর্কে তথ্য পাওয়া যায়নি। এদের স্ত্রী প্রাণিদের ওভিপজিটর বিশেষায়িত হয়ে হুল এ পরিনত হয়েছে যা বিষগ্রন্থি ধারণ করে। ১) পুঞ্জাক্ষি বৃহদাকৃতির। ২) পা লম্বা এবং টারসাস প্রধানত ৫ খন্ডকে বিভক্ত। ৩) পশ্চাত ডানা সম্মুখ ডানা অপেক্ষা আকারে ছোট। Mayhew, Peter J. (২০০৭)। "Why are there so many insect species? Perspectives from fossils and phylogenies"। Biological Reviews। 82 (3): 425–454। এসটুসিআইডি 9356614। ডিওআই:10.1111/j.1469-185X.2007.00018.x। পিএমআইডি 17624962। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Janke, Axel; Klopfstein, Seraina; Vilhelmsen, Lars; Heraty, John M.; Sharkey, Michael; Ronquist, Fredrik (২০১৩)। "The Hymenopteran Tree of Life: Evidence from Protein-Coding Genes and Objectively Aligned Ribosomal Data"। PLOS ONE। 8 (8): e69344। ডিওআই:10.1371/journal.pone.0069344 । পিএমআইডি 23936325। পিএমসি 3732274 । বিবকোড:2013PLoSO...869344K। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হাঙর নদী গ্রেনেড (চলচ্চিত্র)

হাঙর নদী গ্রেনেড ১৯৯৭ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক বাংলাদেশী চলচ্চিত্র। সেলিনা হোসেন এর উপন্যাস হাঙর নদী গ্রেনেড অবলম্বনে নির্মিত এই ছবিটি পরিচালনা করেছেন বাংলাদেশের বিখ্যাত চলচ্চিত্রকার চাষী নজরুল ইসলাম। ছবিতে বিভিন্ন চরিত্রে অভিনয় করেছেন সুচরিতা, সোহেল রানা, অরুণা বিশ্বাস, অন্তরা, ইমরান, দোদুল ও আশিক প্রমুখ। গ্রামের দুরন্ত কিশোরী বুড়ির অল্প বয়সে বিয়ে হয় তার থেকে দ্বিগুণ বয়স্ক গফুরের সাথে। গফুরের আগের ঘরের দুই সন্তান, সলিম আর কলিম। দুজনকেই বুড়ি ভালোবাসে। তাও সে তার নিজের সন্তান চায়। জন্ম হয় তার নিজের সন্তান রইসের। কিন্তু অনেক সাধনার সন্তান রইস হয় বাক-প্রতিবন্ধী। ইতিমধ্যে গফুর মারা যায়। বড় ছেলে সলিমের বিয়ে হয়। ঘরে আসে নতুন বউ রমিজা। শুরু হয় যুদ্ধ। সলিম চলে যায় যুদ্ধে। বাড়িতে রেখে যায় কলিমকে মায়ের দেখাশুনার জন্য। পাকিস্তানিদের দোসরদের কাছে এই খবর পেয়ে মেজর কলিমকে ধরে নিয়ে যায় এবং মুক্তিযোদ্ধাদের খবর দেওয়ার জন্য কলিমকে মারধোর করে। এক পর্যায়ে তারা কলিমকে তার মায়ের সামনে গুলি করে হত্যা করে। যুদ্ধ আরও ভয়াবহরূপ ধারণ করে। রমিজার বাবা রমিজাকে নিয়ে যায়। গ্রামের রমজান আলীর দুই ছেলে যুদ্ধে গেছে যেনে ক্যাম্পে নিয়ে তাকে নির্যাতন করা হয়। এক রাতে অপারেশন চালিয়ে কোণঠাসা হয়ে দুই যোদ্ধা তার বুড়ির বাড়িতে আশ্রয় নেয়। তাদের পিছে ধাওয়া করে পাকিস্তানি বাহিনী তার বাড়িতে পৌঁছে। দেশপ্রেমের অগ্নিপরীক্ষায় একজন মা, মুক্তিযোদ্ধাদের বাঁচাতে তার নিজের আকাঙ্ক্ষিত সন্তানকে তুলে দেয় পাক বাহিনীর বন্দুকের নলের মুখে। সুচরিতা - বুড়ি সোহেল রানা - গফুর, বুড়ির স্বামী অরুণা বিশ্বাস - বৈষ্ণবী, বুড়ির বান্ধবী অন্তরা - রমিজা, বুড়ির সৎ ছেলে সলিমের স্ত্রী বিজয় চৌধুরী - রইস (বুড়ির ছেলে) ইমরান - দোদুল - আশিক - রাজিব - রমজান আলী শওকত আকবর - বুড়ির বাবা শর্মিলী আহমেদ - বুড়ির মা মিজু আহমেদ - পাকিস্তানি মেজর নাসির খান - মনসুর চাষী নজরুল ইসলাম - রমিজার বাবা বাংলাদেশের প্রখ্যাত নারী ঔপন্যাসিক সেলিনা হোসেন এর বিখ্যাত উপন্যাস হাঙর নদী গ্রেনেড অবলম্বনে ভারতীয় চলচ্চিত্র নির্মাতা সত্যজিৎ রায় একটি চলচ্চিত্র নির্মাণ করতে চেয়েছিলেন। ১৯৭৫ সালের ১৩ আগস্ট সেলিনা হোসেনকে লেখা এক চিঠিতে তিনি এ উপন্যাসের প্রশংসা করেন এবং চলচ্চিত্রে রুপ দেওয়ার আশা পোষণ করেন। কিন্তু তৎকালীন বাংলাদেশের অভ্যন্তরীণ রাজনৈতিক অবস্থার কারণে চলচ্চিত্রটি নির্মাণ করা যায়নি। সত্যজিৎ রায় এর মৃত্যুর পরে বাংলাদেশী চলচ্চিত্রকার চাষী নজরুল ইসলাম ১৯৯৩ সালে এটি নির্মাণ করার সিদ্ধান্ত গ্রহণ করেন। নির্মাণ শেষে ১৯৯৭ সালে ছবিটি মুক্তি দেয়া হয়। হাঙর নদী গ্রেনেড ছবির সঙ্গীত পরিচালনা করেছেন শেখ সাদী খান। জাতীয় চলচ্চিত্র পুরস্কার বিজয়ী: শ্রেষ্ঠ পরিচালক - চাষী নজরুল ইসলাম বিজয়ী: শ্রেষ্ঠ অভিনেত্রী - সুচরিতা বিজয়ী: শ্রেষ্ঠ কাহিনিকার - সেলিনা হোসেন ওরা ১১ জন এখনো অনেক রাত পল্লব ভট্টাচার্য (৩০ মার্চ ২০১০)। "From page to screen"। দ্য ডেইলি স্টার (ইংরেজি ভাষায়)। ঢাকা, বাংলাদেশ। সংগ্রহের তারিখ ২২ এপ্রিল ২০১২।  "চোখে ভাসে 'হাঙর নদী গ্রেনেড'"। দ্য রিপোর্ট। ঢাকা, বাংলাদেশ'। ৪ অক্টোবর ২০১৪। সংগ্রহের তারিখ ১৮ মার্চ ২০১৬।  "হাঙর নদী গ্রেনেড বানাতে চেয়েছিলেন সত্যজিৎ রায়"। বাংলানিউজটোয়েন্টিফোর.কম। ঢাকা, বাংলাদেশ। ১২ জানুয়ারি ২০১৫। সংগ্রহের তারিখ ১৮ মার্চ ২০১৬।  চলচ্চিত্র প্রবেশদ্বার বাংলাদেশের মুক্তিযুদ্ধের চলচ্চিত্র প্রবেশদ্বার ইন্টারনেট মুভি ডেটাবেজে হাঙর নদী গ্রেনেড (ইংরেজি) বাংলা মুভি ডেটাবেজে হাঙর নদী গ্রেনেড
কান্ডালা-ভাটিন্ডা তেল পাইপলাইন

কান্ডালা-ভাটিণ্ডা তেল পাইপলাইন-এর নির্মাণকার্য ১৯৯৩ সালে শুরু হয়। ১৯৯৬ সালে এর উদ্ভোধন হয়। এটি ভারতের দীর্ঘতম পাইপলাইন। এর দৈর্ঘ্য ১৪৪৫ কিলোমিটার । এটি গুজরাত, রাজস্থান, হরিয়ানা এবং পাঞ্জাব রাজ্যের মধ্য দিয়ে গেছে। এটি উত্তর ভারতের অঞ্চল গুলিতে তেল সরবরাহ করে। "Indian Oil to augment Kandla-Bhatinda pipeline capacity"। Financial Express India। ২২ জানুয়ারি ২০০২ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১২।
পর্শুকা

পর্শুকা বা পিঞ্জরাস্থি (ইংরেজি: Rib bone) মানবদেহের এক প্রকার সরু,লম্বা, বাঁকা,অস্থি। মানবদেহে ১২ জোড়া পর্শুকা আছে।এগুলো হলো বুকের অস্থি।পর্শুকার পশ্চাৎপ্রান্তে ফ্যাসেটবাহী মস্তক(Capichulam-ক্যাপিচুলাম)।ক্রেস্টবাহী গ্রীবা,সহযোগীতল সহ টিউবার্কল এবং কোণ সৃষ্টি করে যা বাকানো দেহ দিয়ে গঠিত।মস্তক,গ্রীবা থোরাসিক কশেরুকার দেহের সাথে যুক্ত থাকে।টিউবার্কল দ্বারা একই কশেরুকার ট্রান্সভার্স প্রসেসের সঙ্গে যুক্ত থাকে। পর্শুকার সম্মুখ প্রান্ত তরুনাস্থিময়।প্রথম ৭ জোড়া পর্শুকা এদের তরুনাস্থি দিয়ে স্টার্নামের সাথে যুক্ত থাকে এগুলো আসল পর্শুকা। বাকী ৫ জোড়া নকল কারণ স্টার্নামের সাথে যুক্ত না। ৮ম,৯ম,১০ম পর্শুকা উপরিস্থিত পর্শুকার তরুণাস্থির সাথে যুক্ত হয়ে কোস্টাল আর্চ(costal arch) গঠন করে। ১১ ও ১২ নং পর্শুকা সামনে মাংসপেশীতে উন্মুক্ত থাকে। প্রথম পর্শুকাজোড়ার উপরিতলে পেশি সংযোজনের জন্য দুটি এবং সাবক্লাভিয়ান শিরা ও ধমনি ধারণের জন্য দুটি খাদ থাকে। উপরে নিচে দুই কোস্টাল তরুণাস্থির মধ্যবর্তী ফাঁকা স্থানকে ইন্টারকোস্টাল স্পেস বলে। Clinically Oriented Anatomy, 4th ed. Keith L. Moore and Robert F. Dalley. pp. 62–64 Principles of Anatomy Physiology, Tortora GJ and Derrickson B. 11th ED. John Wiley and Sons, 2006. আইএসবিএন ০-৪৭১-৬৮৯৩৪-৩ De Humani Corporis Fabrica আর্কাইভইটে আর্কাইভকৃত ১ সেপ্টেম্বর ২০১৬ তারিখে: online English translation of Vesalius' books on human anatomy.
মরিস অলম

মরিস জেমস কারিক অলম (ইংরেজি: Maurice Allom; জন্ম: ২৩ মার্চ, ১৯০৬ - মৃত্যু: ৮ এপ্রিল, ১৯৯৬) মিডলসেক্সের নর্থউড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ১৯৩০ থেকে ১৯৩১ সালের মধ্যে ইংল্যান্ড ক্রিকেট দলের পক্ষে টেস্ট ক্রিকেটে অংশ নিয়েছিলেন তিনি। দলে তিনি মূলতঃ বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচেরসারিতে ব্যাটিং করতেন তিনি। কাউন্টি ক্রিকেটে সারে দলের প্রতিনিধিত্ব করেছেন মরিস অলম। ১৯২৮ থেকে ১৯৩৭ সময়কালে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯২৯-৩০ মৌসুমে অস্ট্রেলিয়া ও নিউজিল্যান্ড এবং ১৯৩০-৩১ মৌসুমে দক্ষিণ আফ্রিকা গমন করেন। ১৯৭৬ সালে নিউজিল্যান্ডীয় পিটার পেথেরিক ও ১৯৯৪ সালে অস্ট্রেলীয় ড্যামিয়েন ফ্লেমিংয়ের পূর্বে তিনিই প্রথম টেস্ট ক্রিকেটের ইতিহাসে অভিষেকেই হ্যাট্রিক করেছিলেন। ১০ জানুয়ারি, ১৯৩০ তারিখে ক্রাইস্টচার্চের ল্যাঙ্কাস্টার পার্কে অনুষ্ঠিত টেস্টে তিনি টম লরি, কেন জেমস এবং টেড বেডককের উইকেট পেয়েছিলেন। ঐ টেস্টে প্রথম খেলোয়াড় হিসেবে প্রথম পাঁচ বলেই চার উইকেট দখল করেন তিনি। পরবর্তীকালে অবশ্য ওয়াসিম আকরাম এবং ক্রিস ওল্ড এ কৃতিত্বের দাবীদার হয়েছিলেন। প্রথম ইনিংসে তার বোলিং পরিসংখ্যান ছিল ৫/৩৮। দলীয় সঙ্গী মরিস টার্নবুলকে সাথে নিয়ে ১৯৩০ সালে ‘দ্য বুক অব টু মরিসেস’ ও ১৯৩১ সালে ‘দ্য টু মরিসেস এগেইন’ শিরোনামীয় গ্রন্থ রচনা করেছিলেন। পুস্তক দুইটিতে নিউজিল্যান্ড ও দক্ষিণ আফ্রিকা সফরকে ঘিরে তাদের অভিজ্ঞতা তুলে ধরেছেন। ১৯৭০ থেকে ১৯৭৭ সাল পর্যন্ত এক সময়ের প্রতিনিধিত্বকারী ক্লাব সারের সভাপতির দায়িত্ব পালন করেছেন তিনি। এছাড়াও, ১৯৬৯ থেকে ১৯৭০ মেয়াদে মেরিলেবোন ক্রিকেট ক্লাবের সভাপতির দায়িত্ব পালন করেছেন। তার সন্তান অ্যান্থনি অলম সারে দলের পক্ষে প্রথম-শ্রেণীর ক্রিকেট খেলেছেন ও ক্রিকেটে ৬ ফুট ১০ ইঞ্চি উচ্চতা নিয়ে অন্যতম লম্বাটে খেলোয়াড়ের মর্যাদা পেয়েছেন। "Surrey players". CricketArchive. Retrieved 10 August, 2017. ACS (১৯৮২)। A Guide to First-Class Cricket Matches Played in the British Isles। Nottingham: ACS।  "Marylebone Cricket Club Players"। CricketArchive। সংগ্রহের তারিখ ২ জানুয়ারি ২০১৭।  "Record / Test matches / Bowling record / Hat-tricks"। ESPNcricinfo। সংগ্রহের তারিখ ৩ জানুয়ারি ২০১২।  "England tour of New Zealand, 1929/30 – 1st Test"। ESPNcricinfo। সংগ্রহের তারিখ ৪ জানুয়ারি ২০১৩।  David Frith। "Maurice Allom"। Cricinfo। সংগ্রহের তারিখ ২০০৮-০৩-২৩।  "Anthony Allom"। Cricinfo। সংগ্রহের তারিখ ২০০৮-০৩-২৩।  পিটার পেথেরিক ড্যামিয়েন ফ্লেমিং ইংল্যান্ড ক্রিকেট দল টেস্ট ক্রিকেটে হ্যাট্রিকের তালিকা ক্রিকেট প্রবেশদ্বার ইএসপিএনক্রিকইনফোতে মরিস অলম (ইংরেজি) ক্রিকেটআর্কাইভে মরিস অলম (সদস্যতা প্রয়োজনীয়) (ইংরেজি)
চুল ছাঁটার যন্ত্র

চুল ছাঁটার যন্ত্র(ইংরেজিতে হেয়ার ক্লিপার বা ট্রিমার) হল সেসব বিশেষায়িত সরঞ্জাম যেগুলো মানুষের দেহের চুল (যেমন মাথার চুল, গোঁফ-দাড়ি বা দেহের অন্য জায়গার অবাঞ্ছিত চুল বা লোম) ছেঁটে ছোট করতে বা কেটে ফেলতে ব্যবহৃত হয়। এগুলো ঠিক কাচির নীতিতেই কাজ করে, কিন্তু কাচি এবং ক্ষুর (রেজর) থেকে স্বতন্ত্র। একই রকম ভারী সরঞ্জাম ভেড়ার লোম কাটতে ব্যবহৃত হয়, তবে সেগুলোকে হ্যান্ডিপিস বা ভেড়ার লোম কাটার যন্ত্র বলা হয়। সাধারণ চুলের ছাঁট উইকিবইয়ে এই বিষয়ের উপরে একটি বই রয়েছে: Body_Hair_Removal/Technique
খোঁচা দাঁড়ি

খোঁচা দাঁড়ি (ইংরেজিতে ডিজাইনার স্টাবল নামে পরিচিত) পুরুষদের দাঁড়ির একটি স্বল্পবর্ধিত রূপ ১৯৮০-র দশকে রেওয়াজে পরিণত হয়। গায়ক জর্জ মাইকেল এবং অভিনেতা ডন জনসন এই স্টাইলটির পুনরাবির্ভাব ঘটান এবং তারপর আরও অনেকেই তাদের অনুকরণ করেন। বেশ কিছু প্রতিষ্ঠান ডিজাইনার স্টাবল বা খোঁচা দাড়ি রাখার জন্য বিয়ার্ড ট্রিমার নামক দাড়ি ছাঁটার যন্ত্র (হেয়ার ক্লিপার) তৈরি করে থাকে, যা "ফাইভ ও'ক্লক শ্যাডো" ("five o'clock shadow") বা "বিকাল পাঁচটার ছায়া" নামে পরিচিত। ২০০০ সালের শুরুর দিকে ডেভিড বেকহ্যাম এবং জর্জ ক্লুনির দ্বারা জনপ্রিয় হওয়ার মাধ্যমে স্টাইলটি আবার মানুষের মাঝে ফিরে আসে। "Designer stubble"। সংগ্রহের তারিখ ১৪ জুলাই ২০১১।  Bombeck, Erma (১০ আগস্ট ১৯৮৬)। "Don Johnson stubble creates hairy situation"। The Pittsburgh Press। পৃষ্ঠা G7। সংগ্রহের তারিখ ৩ মে ২০১৩।  Quenca, Douglas (২৯ সেপ্টেম্বর ২০১১)। "Stubble Trimmers - Trial Run"। The New York Times। পৃষ্ঠা E-3। সংগ্রহের তারিখ ৫ মে ২০১৩।  "Five o'clock shadow"। সংগ্রহের তারিখ ১৪ জুলাই ২০১১।  উইকিমিডিয়া কমন্সে খোঁচা দাঁড়ি সংক্রান্ত মিডিয়া রয়েছে। উইকিঅভিধানে ডিজাইনার স্টাবল শব্দটি খুঁজুন। 5 Things Men Should Know